Document ID: 31994D0033

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιανουαρίου 1994 σχετικά με την επιλεξιμότητα των δαπανών που θα πραγματοποιηθούν εντός του 1994 από τη Δανία, τη Γερμανία, την Ισπανία, τη Γαλλία, την Ιταλία, τις Κάτω Χώρες, την Πορτογαλία και το Ηνωμένο Βασίλειο για την εφαρμογή του κοινοτικού καθεστώτος διατήρησης και διαχείρισης των αλιευτικών πόρων (Τα κείμενα στην ισπανική, δανική, γερμανική, αγγλική, γαλλική, ιταλική, ολλανδική και πορτογαλική γλώσσα είναι τα μόνα αυθεντικά) (94/33/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 89/631/ΕΟΚ του Συμβουλίου της 27ης Νοεμβρίου 1989 για κοινοτική χρηματοδοτική συμμετοχή στις δαπάνες στις οποίες υποβάλλονται τα κράτη μέλη προκειμένου να εξασφαλίσουν την εφαρμογή του κοινοτικού καθεστώτος διατήρησης και διαχείρισης των αλιευτικών πόρων (1), όπως τροποποιήθηκε από την απόφαση 92/393/ΕΟΚ (2), και ιδίως το άρθρο 2 παράγραφος 2,
Εκτιμώντας:
ότι σύμφωνα με την απόφαση 89/631/ΕΟΚ η Επιτροπή δέχθηκε αιτήσεις από τη Δανία, τη Γερμανία, την Ισπανία, τη Γαλλία, την Ιταλία, τις Κάτω Χώρες, την Πορτογαλία και το Ηνωμένο Βασίλειο για οικονομική συμμετοχή της Κοινότητας για τις δαπάνες που θα πραγματοποιηθούν εντός του 1994-
ότι οι αιτήσεις αφορούν τα έξοδα για την απόκτηση ή τον εκσυγχρονισμό των σκαφών, αεροσκαφών καθώς και των οχημάτων ξηράς περιλαμβανομένων και των συσκευών, συστημάτων για την ανίχνευση και καταγραφή και μετάδοση των δεδομένων των αλιευτικών δραστηριοτήτων και κάθε άλλης σχετικής πληροφορίας-
ότι αυτές οι δαπάνες θα συνεισφέρουν στην ανάπτυξη των μέσων επιτήρησης και ελέγχου καθώς και την εφαρμογή του κοινοτικού καθεστώτος διατήρησης των αλιευτικών πόρων-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης της Αλιείας και Υδατοκαλλιέργειας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι δαπάνες που προβλέπονται για το 1994 αναφέρονται στο παράρτημα και ανέρχονται στο ποσό των 32 216 299 Ecu είναι επιλέξιμες για μια χρηματοδοτική συμμετοχή σύμφωνα με τους όρους της απόφασης 89/631/ΕΟΚ. Η κοινοτική συμμετοχή θα είναι 50 % της επιλέξιμης δαπάνης.
Άρθρο 2
Η απόφαση αυτή απευθύνεται στο Βασίλειο της Δανίας, στην Ομοσπονδιακή Δημοκρατία της Γερμανίας, το Βασίλειο της Ισπανίας, στη Γαλλική Δημοκρατία, στην Ιταλική Δημοκρατία, στο Βασίλειο των Κάτω Χωρών, στη Δημοκρατία της Πορτογαλίας και το Ηνωμένο Βασίλειο.
Βρυξέλλες, 24 Ιανουαρίου 1994.

Labels: 19
6